stanford-oval/wikipedia huggingface dataset:
Élie Bayol

| Élie Bayol> Henkilötiedot |
| --- | --- |
Syntynyt: 28. helmikuuta 1914  Marseille 
Kansalaisuus:   Ranska
Formula 1 -ura
Aktiivivuodet:  1952–1956
Talli(t):  Osca, Gordini
Kilpailuja:  8 (7 lähtöä)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  2
Ensimmäinen kilpailu:  Italian Grand Prix 1952
Viimeinen kilpailu:  Monacon Grand Prix 1956
Élie Marcel Bayol (28. helmikuuta 1914 Marseille, Ranska – 25. toukokuuta 1995 La Ciotat, Ranska) oli ranskalainen Formula 1 -kuljettaja, joka kilpaili Osca- ja Gordini-talleissa. Uransa alkuvaiheilla Bayol kilpaili muun muassa Formula 2 -luokassa.
Hänen Formula 1 -uransa kattaa 7 kilpailua viiden vuoden aikana. Kahden vuoden Oscalla ajamisen jälkeen Bayol siirtyi vuonna 1954 Gordini-talliin Jean Behran tallikaveriksi. Hän keräsi koko F1-uransa aikana kaksi MM-pistettä, jotka molemmat tulivat Argentiinan Grand Prix'n viidennestä sijasta vuonna 1954. Lisäksi hän sijoittui neljänneksi kilpailussa Paussa, mutta kilpailu ei kuulunut MM-sarjaan.
Formula 1 -tulokset

| Vuosi | Talli | 1 | 2 | 3 | 4 | 5 | 6 | 7 | 8 | 9 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- |
| 1952 | Osca | SWI  | INDY  | BEL  | FRA  | GBR  | GER  | DUT  | ITA Kesk. |  | - | 0 |
| 1953 | Osca | ARG  | INDY  | DUT  | BEL  | FRA Kesk. | GBR  | GER  | SWI DNS | ITA Kesk. | - | 0 |
| 1954 | Gordini | ARG 5 | INDY  | BEL  | FRA  | GBR  | GER  | SWI  | ITA  | ESP  | 19. | 2 |
| 1955 | Gordini | ARG Kesk. | MON Kesk. | INDY  | BEL  | DUT  | GBR  | ITA  |  |  | - | 0 |
| 1956 | Gordini | ARG  | MON 6 | INDY  | BEL  | FRA  | GBR  | GER  | ITA  |  | - | 0 |
Élie Decazes

| Élie Decazes |
| --- | --- |

Ranskan pääministeri
 19. marraskuuta 1819–20. helmikuuta 1820  
Monarkki:  Ludvig XVIII
Edeltäjä:  Jean-Joseph Dessolles
Seuraaja:  Armand Emmanuel du Plessis de Richelieu
Henkilötiedot
Syntynyt: 28. syyskuuta 1780 Sainte-Martin-de-Laye, Ranska
Kuollut: 24. lokakuuta 1860 (80 vuotta) Pariisi, Ranska
Tiedot
Puolue:  Doktrinaarit
 Nimikirjoitus
Élie Decazes (28. syyskuuta 1780 Sainte-Martin-de-Laye – 24. lokakuuta 1860 Decazeville) oli ranskalainen poliitikko, joka toimi Ranskan pääministerinä vuosina 1819–1820. Bourbon-restauraation aikana hänet tunnettiin maltillisten monarkistien johtajana.
Decazes oli koulutukseltaan lakimies. Hän toimi vuonna 1807 Louis Bonaparten neuvosherrana Hollannissa ja vuonna 1811 Pariisin vetoomustuomioistuimen tuomarina. Bourbonien valtaanpaluun jälkeen hänet nimitettiin heinäkuussa 1815 Pariisin poliisin prefektiksi ja pian sen jälkeen valtakunnalliseksi poliisijohtajaksi. Hän kohosi maltillisten perustuslaillisten johtohahmoksi vastustaessaan äärikuningasmielisten niin sanottua valkoista terroria eli aiemman hallinnon kannattajiin kohdistuneita väkivaltaisia kostotoimia. Decazes toimi myös kuningas Ludvig XVIII:n neuvonantajana. Elokuussa 1816 hän sai aikaiseksi ultrarojalistien hallitseman edustajainkamarin (”Chambre introuvable”) hajotuksen, jonka seurauksena maltilliset nousivat uusissa vaaleissa kamarin enemmistöksi.
Decazes nimitettiin joulukuussa 1818 Jean Dessoles’n hallituksen sisäministeriksi ja häntä pidettiin hallituksen ”vahvana miehenä”. Hän kannatti sensuurin höllentämistä, valtiontalouden uudistamista ja äänioikeuden laajentamista, joita kaikkia ultrarojalistit jyrkästi vastustivat. Vallankumouksellisena tunnetun papin Henri Grégoiren erottaminen edustajainkamarin jäsenyydestä synnytti Ranskassa poliittisen kriisin, jonka seurauksena Decazes tuli syksyllä 1819 pääministeriksi. Hänen kautensa jäi kuitenkin lyhyeksi. Berryn herttuan salamurha helmikuussa 1820 sai ultrarojalistit hyökkäämään uudelleen Decazes’ta vastaan ja hänen oli erottava muutamaa päivää myöhemmin. Eron vastentahtoisesti hyväksynyt kuningas Ludvig XVIII palkitsi hänet herttuan arvolla ja nimitti hänet lähettilääksi Englantiin.
Vuodesta 1821 Decazes oli jäsenenä parlamentin ylähuoneessa eli päärien kamarissa, jossa hän arvosteli kuningas Kaarle X:n taantumuksellista politiikkaa. Decazes tuki vuoden 1830 heinäkuun vallankumousta. Hän johti Aveyronin alueen hiili- ja terästeollisuuden perustamista. Alueen keskuskaupunki nimettiin hänen kunniakseen Decazevilleksi vuonna 1829.
Élie Decazes’n poika oli Louis Decazes, joka toimi Ranskan ulkoministerinä vuosina 1873–1877.
Aiheesta muualla

Kuvia tai muita tiedostoja aiheesta Élie Decazes Wikimedia Commonsissa
Elie Decazes (ranskaksi) Assemblée Nationale
Zarbeg Beriašvili

| Mitalit> Maa:   Neuvostoliitto.Miesten vapaapaini.MM-kilpailut  | Mitalit> Maa:   Neuvostoliitto.Miesten vapaapaini.MM-kilpailut  | Mitalit> Maa:   Neuvostoliitto.Miesten vapaapaini.MM-kilpailut  | Maa:   Neuvostoliitto> Miesten vapaapaini. |
| --- | --- | --- | --- |
|  Kultaa | Mar del Plata 1969 | 74 kg |  |
|  Hopeaa | Sofia 1963 | 70 kg |  |
|  Hopeaa | New Delhi 1967 | 70 kg |  |
|  Pronssia | Manchester 1965 | 70 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Karlsruhe 1966 | 70 kg |  |
|  Kultaa | Istanbul 1967 | 70 kg |  |
|  Kultaa | Berliini 1970 | 74 kg |  |
Zarbeg Beriašvili (georg. ზარბეგ ბერიაშვილი, ven. Зарбег Иванович Бериашвили, Zarbeg Ivanovitš Beriašvili, 10. syyskuuta 1939 Tbilisi, Georgian SNT – 22. huhtikuuta 2020) oli Neuvostoliittoa edustanut vapaapainija, maailman- ja euroopanmestari.
70–74 kilogramman painoluokissa kilpaillut Beriašvili voitti maailmanmestaruuden Mar del Platassa 1969, kaksi MM-hopeaa, yhden MM-pronssin ja kolme Euroopan mestaruutta. Hän osallistui myös kahdesti kesäolympialaisiin: Tokiossa 1964 hän oli kuudes ja Méxicossa 1968 viides. Beriašvili kuoli sairaalassa 80-vuotiaana 22. huhtikuuta 2020.
Aiheesta muualla

Zarbeg Beriašvili Kansainvälinen olympiakomitea. (englanniksi)
Éleuthère Irénée du Pont

E. I. du Pont
Éleuthère Irénée du Pont de Nemours (24. kesäkuuta 1771 – 31. lokakuuta 1834) oli ranskalais-yhdysvaltalainen kemisti ja teollisuusmies, joka perusti ruutitehtaasta alkunsa saaneen kemianteollisuusyrityksen E. I. du Pont de Nemours and Company. Siitä lähtien Du Pontin perhe on ollut yksi Pohjois-Amerikan rikkaimmista ja vaikutusvaltaisimmista suvuista.
Elämä ja ura

Du Pont syntyi Pariisissa talousvirkamies Pierre Samuel du Pontin poikana. Vuonna 1784 kuningas Ludvig XVI aateloi hänen isänsä, jonka sukunimen jatkoksi tuli de Nemours. Poika varttui perheen maatilalla Égrevillen lähellä nykyisessä Seine-et-Marnen departementissa, menestyi koulussa ja tunsi jo nuorena kiinnostusta räjähteisiin.
Syksyllä 1785 du Pont aloitti opinnot Pariisin Collège Royalissa, ja kahta vuotta myöhemmin perhetuttava Antoine Lavoisier otti hänet valtion ruutivirastoon harjoittelijaksi. Sen jälkeen du Pont työskenteli hetken valtion ruutitehtaassa Essonnessa. Vuonna 1791 du Pont avioitui ja alkoi auttaa perheensä omistamassa kustantamossa Pariisissa, joka julkaisi tasavaltalaista sanomalehteä. Du Pont oli jäsenenä vallankumousta suunnittelevassa kansalliskaartissa ja tuki jakobiinejä. Vallankumouksen alettua hän ja hänen isänsä kuitenkin vastustivat kuninkaan mestausta ja jäivät maltillisine mielipiteineen vähemmistöön. He alkoivat suunnitella lähtöä siirtolaisiksi hiljattain itsenäistyneisiin Yhdysvaltoihin ja laittoivat kustantamonsa myyntiin.
Du Pont lähti isänsä ja veljensä perheen kanssa laivalla kohti Amerikkaa. He rantautuivat Rhode Islandille uuden vuosisadan alkuhetkillä 1. tammikuuta 1800, ja nuoren Du Pontin vaimo ja lapset seurasivat pian perässä. Du Pont perusti ruutitehtaan nimeltä Eleutherian Mills Delawaren osavaltion Brandywine Creekiin huomattuaan amerikkalaisen ruudin huonolaatuiseksi. Pian du Pont oli Yhdysvaltain armeijan, turkisyhtiöiden ja muiden ruutia tarvitsevien tärkein toimittaja, ja Brandywine Creekiin perustettiin lisäksi villa- ja puuvillakehräämöt sekä nahkurinverstas.
Du Pont oli 32 vuotta perustamansa E.I. du Pont de Nemours and Companyn johdossa. Hän kuoli 1834.
Yleisurheilun maailmanmestaruuskilpailut 2001

| Yleisurheilun maailmanmestaruuskilpailut 2001 |
| --- | --- |
 
Sijainti:  Edmonton  Kanada
Kilpailupaikka:  Commonwealth Stadium
Osallistujamaita:  189
Kilpailulajeja:  46
Avajaiset:  3. elokuuta
Päättäjäiset:  12. elokuuta
 ← 1999 2003 → 
Vuoden 2001 yleisurheilun maailmanmestaruuskilpailut pidettiin Edmontonissa, Kanadassa 3.–12. elokuuta 2001. Kisoissa oli 1 677 urheilijaa 189 maasta.
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1 |  Venäjä | 5 | 7 | 6 | 18 |
| 2 |  Yhdysvallat | 5 | 5 | 3 | 13 |
| 3 |  Kenia | 3 | 3 | 2 | 8 |
| 4 |  Saksa | 3 | 3 | 1 | 7 |
| 5 |  Kuuba | 3 | 1 | 2 | 6 |
| 6 |  Bahama | 3 | 0 | 1 | 4 |
| 7 |  Etiopia | 2 | 3 | 3 | 8 |
| 8 |  Romania | 2 | 2 | 0 | 4 |
| 8 |  Valko-Venäjä | 2 | 2 | 0 | 4 |
| 10 |  Marokko | 2 | 1 | 0 | 3 |
| 11 |  Puola | 2 | 0 | 3 | 5 |
| 12 |  Etelä-Afrikka | 2 | 0 | 0 | 2 |
| 12 |  Tšekki | 2 | 0 | 0 | 2 |
| 14 |  Jamaika | 1 | 3 | 2 | 6 |
| 15 |  Kreikka | 1 | 2 | 2 | 5 |
| 16 |  Italia | 1 | 1 | 2 | 4 |
| 17 |  Ukraina | 1 | 1 | 1 | 3 |
| 18 |  Australia | 1 | 0 | 2 | 3 |
| 19 |  Iso-Britannia | 1 | 0 | 1 | 2 |
| 20 |  Dominikaaninen tasavalta | 1 | 0 | 0 | 1 |
| 20 |  Mosambik | 1 | 0 | 0 | 1 |
| 20 |  Senegal | 1 | 0 | 0 | 1 |
| 20 |  Sveitsi | 1 | 0 | 0 | 1 |
| 24 |  Espanja | 0 | 2 | 1 | 3 |
| 24 |  Japani | 0 | 2 | 1 | 3 |
| 26 |  Ranska | 0 | 1 | 1 | 2 |
| 26 |  Ruotsi | 0 | 1 | 1 | 2 |
| 26 |  Suomi | 0 | 1 | 1 | 2 |
| 26 |  Trinidad ja Tobago | 0 | 1 | 1 | 2 |
| 30 |  Israel | 0 | 1 | 0 | 1 |
| 30 |  Itävalta | 0 | 1 | 0 | 1 |
| 30 |  Kamerun | 0 | 1 | 0 | 1 |
| 30 |  Liettua | 0 | 1 | 0 | 1 |
| 30 |  Viro | 0 | 1 | 0 | 1 |
| 35 |  Meksiko | 0 | 0 | 2 | 2 |
| 36 |  Bulgaria | 0 | 0 | 1 | 1 |
| 36 |  Caymansaaret | 0 | 0 | 1 | 1 |
| 36 |  Haiti | 0 | 0 | 1 | 1 |
| 36 |  Kazakstan | 0 | 0 | 1 | 1 |
| 36 |  Portugali | 0 | 0 | 1 | 1 |
| 36 |  Saint Kitts ja Nevis | 0 | 0 | 1 | 1 |
| 36 |  Suriname | 0 | 0 | 1 | 1 |
Suomalaisten saavuttamat mitalit

Miehet
Aki Parviainen, hopeaa, keihäänheitto
Arsi Harju, pronssia, kuulantyöntö
Lyhenteet

CR: Kilpailujen ennätys
NR: Maan ennätys
AR: Maanosan ennätys
Aiheesta muualla

IAAF:n kisasivut
YLE Elävä arkisto: Yleisurheilun MM-kisat Edmontonissa 2001
Zaza Zazirov

| Mitalit> Maa:   Ukraina.Miesten vapaapaini. Olympialaiset  | Mitalit> Maa:   Ukraina.Miesten vapaapaini. Olympialaiset  | Mitalit> Maa:   Ukraina.Miesten vapaapaini. Olympialaiset  | Maa:   Ukraina> Miesten vapaapaini. |
| --- | --- | --- | --- |
|  Pronssia | Atlanta 1996 | 68 kg |  |
| MM-kilpailut  | MM-kilpailut  | MM-kilpailut  |  |
|  Hopeaa | Teheran 1998 | 69 kg |  |
|  Pronssia | Krasnojarsk 1997 | 69 kg |  |
Zaza Zazirov (s. 25. huhtikuuta 1972) on ukrainalainen vapaapainija.
Zazirov saavutti 68 kilon sarjasta pronssia Atlantan olympialaisissa 1996. 69 kilon sarjasta hän saavutti MM-tasolta hopeaa Teheranista 1998 sekä Krasnojarskista 1997.
Zama (Japani)

| Zama (座間市) |
| --- | --- |
 Suzuka Myōjin-sha
 lippu:  symboli
 Zaman sijainti Kanagawan prefektuurissa
 Zama
 Koordinaatit: 35°29′19″N, 139°24′27″E 
Valtio:  Japani
Alue:  Kantō
Prefektuuri:  Kanagawan prefektuuri
Pinta-ala:  
 – Kokonaispinta-ala:  17,57 km²
Väkiluku (07/2020):  130 765
 – Väestötiheys:  7 442,5 as./km²
Symbolit:  
 – Puu:  Osmanthus fragrans
 – Kukka:  Auringonkukka
 – Lintu:  Parus minor
 
 https://www.city.zama.kanagawa.jp/ 
Infobox OKVirheellinen NIMI-arvo: 
Zama (jap. 座間市, Zama-shi) on Japanin kaupunki Honshūn saarella Kantōn alueella Kanagawan prefektuurissa. Se sijaitsee sisämaassa prefektuurin keskiosassa Sagamiharan ylängöllä ja Sagamijoen varren alluviaalitasangolla. Zamassa on 130 765 asukasta (heinäkuussa 2020) ja sen pinta-ala on 17,57 neliökilometriä.
Zama kehittyi historiallisesti markkinapaikkana ja postiasemana Hachiōjin ja Hiratsukan välisellä tiereitillä. Vuonna 1937 Zamaan perustettiin keisarillisen Japanin armeijan sotilasakatemia ja muita armeijan laitoksia, joiden paikalle sijoittui toisen maailmansodan jälkeen Yhdysvaltain maavoimien tukikohta Camp Zama. Kaupunkioikeudet Zama sai vuonna 1971. 2000-luvun alkuun saakka kaupungin väkiluku kasvoi nopeasti osana Suur-Tokiota. Sinne on rakennettu muun muassa auto-, elektroniikka- ja koneteollisuutta.
Zaman rakennettuun kulttuuriperintöön kuuluvat Shōkoku-jin ja Engyō-jin buddhalaiset temppelit. Kaupunkia palvelevat JR Higashi-Nihonin Sagami-linja ja Odakyū-rautateiden Odawara-linja.
Kuvia

Shōkoku-ji
Yhdysvaltain tukikohta Camp Zama
Zaman kaupungintalo
Sky Arena -liikuntahalli
Aiheesta muualla

Kuvia tai muita tiedostoja aiheesta Zama Wikimedia Commonsissa
Kaupungin internetsivut (japaniksi)
Zazà

Zazà on Ruggero Leoncavallon ooppera, joka sai kantaesityksensä Milanon Teatro Liricossa 10. marraskuuta 1900.
Zazàn kantaesitystä vuonna 1900 johti Arturo Toscanini. Seuraavien kahdenkymmenen vuoden aikana teoksesta esitettiin yli viisikymmentä uutta produktiota. Metropolitan-oopperassa se esitettiin 16. tammikuuta 1920.
Ludwig von Mises

Ludwig von Mises
Ludwig von Mises (29. syyskuuta 1881 – 10. lokakuuta 1973) oli viimeisiä itävaltalaista koulukuntaa edustavia taloustieteilijöitä ja nykyisen libertaristisen liikkeen merkittävä esikuva[lähde? ].
Elämä

Ludwig von Mises oli matemaatikko ja fyysikko Richard von Misesin veli. Hän syntyi Itävalta-Unkarin keisarikunnan itäosassa sijainneessa Lembergissä (nykyinen Lviv Ukrainassa) ja opetti Wienin yliopistossa 1913–1934. Samanaikaisesti hän toimi Itävallan valtion taloudellisena neuvonantajana muun muassa Itävallan keskuskauppakamarin virkamiehen ominaisuudessa ja ensimmäisen maailmansodan jälkeen myös Kansainliiton asettaman Itävallan sotakorvauskomitean johtajana.
Vuonna 1934 hän muutti Geneveen Sveitsiin saatuaan viran kansainvälisen talouden professorina Institut Universitaire des Hautes Études Internationalesissa. Sveitsissä asuessaankin Mises jatkoi osa-aikaisesti työtään Itävallan keskuskauppakamarissa, mutta vuoden 1938 Anschlussin yhteydessä tapahtuneen Saksan kansallissosialistisen työväenpuolueen valtaannousun jälkeen Mises ei voinut palata Itävaltaan juutalaisen syntyperänsä vuoksi.
Vuonna 1940 hän muutti edelleen Yhdysvaltoihin, missä hän opetti New Yorkin yliopistossa 1945–1969.
Ura

Misesiä pidetään usein itävaltalaisen taloustieteen yhtenä keskeisenä asiantuntijana.[lähde? ] Kirjoissaan Human action ja Epistemological problems of economics hän myös hahmotteli prakseologiaa, itävaltalaisen sosiologian kulmakiveä. Mises kirjoitti ja luennoi laajasti klassisesta liberalismista. Hän kannatti täysin vapaata markkinataloutta ja vähimmäistä yövartijavaltiota. Misesillä oli ratkaiseva vaikutus oppilaaseensa Friedrich von Hayekiin, joka sai sittemmin taloustieteen Nobel-palkinnon ja tunnettiin myös liberalismia puolustavana kirjailijana ja filosofina. Hayek on sanonut kääntyneensä sosialismista liberalismiin parikymmenvuotiaana 1920-luvulla nimenomaan opettajansa Misesin teosten Liberalismi ja Sosialismi ansiosta. Mises vastusti sosialismia ja suunnitelmataloutta sen vähäisimmissäkin muodoissa koko elämänsä ajan, mutta hänen luottamuksensa vapaaseen markkinatalouteen lujittui vasta hänen nähtyään bolševikkien valtaantulon Venäjällä ja kansallissosialismin nousun Saksassa ja Itävallassa.
Mises pyrki osoittamaan, että kun valtio lisää rahamäärää katteettomasti, seurauksena on suhdannevaihteluita, syntyy talouskupla, jota seuraa lama.
Mises myös tutki valtiojohtoisten talouksien ja (kannattamiensa) vapaiden markkinatalouksien eroja sekä osoitti talouslaskun ongelman: suunnitelmataloudessa, ilman markkinatalouden hintamekanismia, hyödykkeen kysyntää ei voi tietää, joten on mahdotonta tehdä oikeaa päätöstä siitä, paljonko sitä pitäisi tuottaa. Tällä perusteella hän ennusti Neuvostoliiton romahduksen poikkeuksellisen varhaisessa vaiheessa[lähde? ].
Auburnissa Alabamassa toimiva Ludwig von Mises -instituutti on perustettu jatkamaan von Misesin työtä.
Aiheesta muualla

Wikimedia Commonsissa on kuvia tai muita tiedostoja aiheesta .
Ludwig von Mises -instituutti
Ludwig von Mises -instituutti Suomessa (Arkistoitu – Internet Archive)
Misesin teoksia Internetissä
Liberalism
Socialism (Arkistoitu – Internet Archive)
Human action
Lorca (täsmennyssivu)

Lorca tarkoittaa seuraavia asioita tai henkilöitä:
Lorca, Espanjan kunta
Federico García Lorca, espanjalainen runoilija
Lorca, espanjalainen laulaja
Lorca, Tim Buckleyn albumi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lorca”, voi hakea sivunnimihaulla, laajalla sivunnimihaulla tai tekstihaulla.
Liz May Brice

Liz May Brice
Elizabeth ”Liz” May Brice (s. 1975 Redhill, Surrey) on englantilainen näyttelijä. Hän opiskeli englantia Cambridgen yliopistossa, ja hänet tunnetaan muun muassa Pat Kerriganin roolista draamasarjassa Bad Girls. Sen lisäksi Brice on näytellyt muun muassa elokuvissa Resident Evil ja Alien vs. Predator.
Aiheesta muualla

Liz May Brice Internet Movie Databasessa. (englanniksi)
Litóchoro

| Litóchoro Λιτόχωρο |
| --- | --- |
 Litóchoron kaupunkia, taustalla Ólympos-vuori.
 Kunnallisyksikön sijainti
 Litóchoro
 Koordinaatit: 40°06′07″N, 22°30′09″E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Pieria
Kunta:  Dío-Ólympos
Hallinto:  
 – Asutustyyppi:  kunnallisyksikkö, entinen kunta, kaupunki
 – Kallikrates-koodi:  110201
Väkiluku (2011):  7 259
 – Kaupunki­yhdys­kunta:  7 259
 – Kaupunki:  6 995
Aikavyöhyke:  UTC+2
 – Kesäaika:  UTC+3
Postinumero:  602 00
Suuntanumero(t):  23520
Rekisterikilpi:  KN
Infobox OKVirheellinen NIMI-arvo: 
Litóchoro (kreik. Λιτόχωρο; kath.kreik. Λιτόχωρον, Litóchoron) on Kreikan kaupunki sekä samanniminen Dío-Ólympoksen kunnan kunnallisyksikkö (Δημοτική Ενότητα Λιτοχώρου, Dimotikí Enótita Litochórou) ja entinen itsenäinen kunta. Se sijaitsee Pierian alueyksikössä Keski-Makedonian alueella. Koko kunnallisyksikön väkiluku on 7 259 ja varsinaisen Litóchoron kaupungin väkiluku 6 995 (vuonna 2011). Litóchoro on Dío-Ólympoksen kunnan kuntakeskus.
Litóchoron Pyhän Nikolaoksen (Ágios Nikólaos) kirkko.
Litóchoron kaupunki sijaitsee Ólympos-vuoren juurella vuoren itäpuolella noin 19 kilometriä Katerínista etelään ja noin 4,5 kilometriä Thermaikoslahden rannasta. Antiikin aikana Litóchoron lähellä sijaitsi Pimpleian kylä tai pieni kaupunki. Nykyinen asutus on syntynyt 1300-luvulla. Litóchoro oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Dío-Ólympoksen kunnaksi yhdessä Anatolikós Ólympoksen ja Díon kanssa, jolloin se muuttui uuden kunnan kunnallisyksiköksi.
Litóchoro on suosittu turistikohde niiden keskuudessa, jotka haluavat kiivetä Ólympokselle. Kaupungista on näkymä vuorelle ja monet kiipeilyreitit lähtevät kaupungin lähistöltä. Muihin nähtävyyksiin kuuluu mm. Pyhän Dionysioksen luostari (Moní Agíou Dionysíou). Saksalaiset tuhosivat vanhan 1500-luvulta peräisin olleen linnoitetun luostarin vuonna 1943. Nykyinen on rakennettu eri paikkaan.
Kunnallisyksikön osat

Litóchoron kunnallisyksikkö muodostuu seuraavista kylistä, kaupungeista tai muista asutuksista:
| Kylä, kaupunki tai muu asutus | Väkiluku (2011) |
| --- | --- |
Kalývia Varikoú: 38
Liménas Litochórou (Limáni Litochórou): 9
Litóchoro: 6 995
Moní Agíou Dionysíou (luostari): 25
Pláka: 192
Yhteensä: 7 259
Aiheesta muualla

Kuvia tai muita tiedostoja aiheesta Litóchoro Wikimedia Commonsissa
Luettelo Irlannin kansallispuistoista

Luettelo Irlannin kansallispuistoista kertoo Irlannin tasavallan seitsemästä kansallispuistosta.
| Nimi | Kuva | Alue | Pinta-ala | Perustettu |
| --- | --- | --- | --- | --- |
| Boyne Valleyn kansallispuisto Brú na Bóinne |  | Meathin kreivikunta | 7006220000000000000♠2,2 km2 (220 ha) | 2023 |
| Connemaran kansallispuisto Conamara |  | Galwayn kreivikunta | 7007200000000000000♠20 km2 (2 000 ha) | 1980 |
| Glenveagh’n kansallispuisto Gleann Bheatha |  | Donegalin kreivikunta | 7008170000000000000♠170 km2 (17 000 ha) | 1984 |
| Killarneyn kansallispuisto Cill Airne |  | Kerryn kreivikunta | 7008105000000000000♠105 km2 (10 500 ha) | 1932 |
| Burrenin kansallispuisto Boireann |  | Claren kreivikunta | 7007150000000000000♠15 km2 (1 500 ha) | 1991 |
| Wicklowvuorten kansallispuisto Sléibhte Chill Mhantáin |  | Wicklown kreivikunta | 7008205000000000000♠205 km2 (20 500 ha) | 1991 |
| Wild Nephinin kansallispuisto entinen Ballycroyn kansallispuisto Néifinne Fiáine |  | Mayon kreivikunta | 7008150000000000000♠150 km2 (15 000 ha) | 1998 |
Käännös suomeksi
Liz Cheney

| Liz Cheney |
| --- | --- |

Yhdysvaltain edustajainhuoneen jäsen Wyomingin vaalipiiristä
 3. tammikuuta 2017 – 3. tammikuuta 2023  
Edeltäjä:  Cynthia Lummis
Seuraaja:  Harriet Hageman
Henkilötiedot
Syntynyt: 28. heinäkuuta 1966 (ikä 58) Madison, Wisconsin, Yhdysvallat
Arvonimi: The Honourable
Vanhemmat:  Dick Cheney Lynne Cheney
Puoliso:  Philip Perry (vih. 1993)
Lapset:  5
Tiedot
Puolue:  republikaanit
Elizabeth Lynne Cheney ([ˈtʃeɪni], s. 28. heinäkuuta 1966 Madison, Wisconsin, Yhdysvallat) on yhdysvaltalainen asianajaja ja republikaanipoliitikko. Cheney oli Yhdysvaltain edustajainhuoneen jäsen Wyomingin osavaltiosta vuosina 2017–2023. Vuonna 2022 hän hävisi puolueensa esivaalit Harriet Hagemanille, joka valittiin vuoden 2022 vaaleissa hänen tilalleen. Cheney toimi edustajainhuoneen republikaanien puheenjohtajana vuosina 2019–2021. Hän on kolmas nainen, joka on toiminut tehtävässä. Republikaanipuolueessa keväällä 2021 trumpilaisten voimistuttua Cheney syrjäytettiin tehtävästä.
Cheney on Yhdysvaltain entisen varapresidentin Dick Cheneyn ja tämän vaimon Lynne Cheneyn vanhempi tytär. George W. Bushin hallinnon aikana hänellä oli useita eri virkoja ulkoministeriössä.[lähde? ]
Cheney tunnetaan voimakeinoja kannattavasta ulkopolitiikastaan.
Syyskuun 2024 alussa Cheney ilmoitti aikovansa äänestää Kamala Harrisia marraskuun presidentinvaaleissa. Hän myös kehotti muita republikaaneja tekemään samoin ennemmin kuin jättämään äänestämättä. Myöhemmin myös hänen isänsä Dick Cheney ilmoitti äänestävänsä Harrisia.
Aiheesta muualla

Kuvia tai muita tiedostoja aiheesta Liz Cheney Wikimedia Commonsissa
Cheneyn viralliset kotisivut (Arkistoitu – Internet Archive)
Luettelo Malin kuninkaista

Tämä on luettelo Malin kuningaskunnan kuninkaista eli Mansoista. Malin kuningaskunta kesti vuodesta 1230 aina vuoteen 1600 ja sen kukoistushetki oli 1300-luvulla, jolloin se oli yksi maailman varakkaimmista valtioista. Malin valtakunnassa ”mansa” tarkoitti kuningasta. Nimen eteen laitettiin sana ”mansa” (esimerkiksi Mansa Musa I).
| Nimi hallitsijana | Alkuperäinen nimi | Valtakausi |
| --- | --- | --- |
| Mari Djata I | Sundiata Keita | 1230–1255 |
| Uli I | Yérélinkon | 1255–1270 |
| Wati |  | 1270–1274 |
| Kalifa |  | 1274–1275 |
| Abubakari I (Abu Bakr I) | Manding Bory | 1275–1285 |
| Sakura I |  | 1285–1300 |
| Gao I |  | 1300–1305 |
| Mohammed ibn Gao |  | 1305 –1310 |
| Abubakari II (Abu Bakr II) |  | 1310–1312 |
| Musa I | Kankan Musa | 1312–1337 |
| Maghan I |  | 1337–1341 |
| Suleyman I |  | 1341–1360 |
| Camba I |  | 1360 |
| Mari Djata II |  | 1360–1374 |
| Musa II |  | 1374–1387 |
| Maghan II |  | 1387–1389 |
| Sandaki Mari Djata |  | 1389–1390 |
| Maghan III |  | 1390 – noin 1400 |
| Musa III | Sérébandjougou | noin 1400 – noin 1450 |
| Ouali II | Gbèré | noin 1450 – 1481 |
| Mahmud II |  | 1481–1496 |
| Mahmud III |  | 1496–1559 |
|  ? |  | 1559–1590 |
| Mahmud IV |  | 1590–1600 |